open-index/open-wikipedia-markdown huggingface dataset:
Samtgemeen Hullnst

De **Samtgemeen Hullnst** is en Samtgemeen in’n Landkreis Horborg, in de sik söven Gemenen för dat Afwickeln von de Verwaltenssaken tohoopslaten hebbt. Se hett .

## Geografie

De Samtgemeen liggt in’n Westen von’n Landkreis Horborg an de Grenz na’n Landkreis Stood un Landkreis Rodenborg.

Se grenzt in’n Noordwesten an de Samtgemeen Obbens in’n Landkreis Stood, in’n Noordoosten an de Gemeen Vosshusen, in’n Oosten an de Gemeen Bookholt, in’n Süden an de Samtgemeen Töst un in’n Westen an de Samtgemeen Zittens in’n Landkreis Rodenborg.

## Historie

De Samtgemeen is an’n 1. Juli 1972 billt worrn.

### Inwahnertall

## Politik

To de Samtgemeen höört de söven Gemenen:
# Gemeen Appel
# Gemeen Dreest
# Gemeen Hassbossel
# Gemeen Hullnst (Sitt von de Verwalten)
# Gemeen Mesborg
# Gemeen Resbossel
# Gemeen Winzendörp

### Samtgemeenraad

;Liddmaten:
* 2016:
*: As Börgermeester: Heiner Albers
*: CDU: Jürgen Böhme, Manfred Cohrs, Carsten Fock, Jörg Meier, Dörte Mißfeld, Bernd Oelkers, Jürgen Ravens, Norbert Schwarz, Hans-Jürgen Steffens, Thomas Stöver, Heinrich Wentzien
*: SPD: Andreas Blankenhorn-Reinking, Johannes Nielsen, Karoline Nielsen, Ingo Schwarz
*: Gröne: Ruth Alpers, Ludwig Hauschild, Christiane Melbeck, Manfred Thiel
*: WGH: Joachim Aldag, Bernd Apel, Rüdiger Kummer, Kay Wichmann, Uwe Wüppermann
*: AfD: Jens Krause, Wolfgang Mader, Stefan Mantei
*: WGR: Joachim Mehler

### Samtgemeenbörgermeesters

Samtgemeenbörgermeester is Heiner Albers.

### Samtgemeendirekter

### Wapen un Flagg

Dat Wapen von de Samtgemeen wiest op grönen Grund en gollen Kaiserkroon un en blau Wellenbalken dor ünner. Buten rüm is en gollen Rand mit söven roden Kringels.

De Kringels staht för de söven Gemenen von de Samtgemeen, de Wellenbalken för de Eest, de dör de Samtgemeen flütt, un de Kroon för Korl den Groten, de 804 in Hullnst wesen hebben schall.

### Partnerschoppen

De Samtgemeen hett 2008 en Partnerschop mit Winzko in Polen slaten.

## Footnoten



## Weblenken

* Websteed vun de Samtgemeen (hoochdüütsch)
Violet Farebrother

**Violet Farebrother** (* 22. August 1888 in Grimsby, Lincolnshire; † 27. September 1969 in Eastbourne, Sussex) weer en engelsch Filmschauspelerin.

Se hett van 1911 bit 1965 in 25 Films mitspeelt, dorünner dree Films ünner de Regie vun Alfred Hitchcock. 

## Filmographie (Utwahl)

## Weblenken
*
Isham Jones

**Isham Jones** (* 31. Januar 1894 in Coalton, Ohio; † 19. Oktober 1956 in Hollywood, Florida) weer en US-amerikaansch Big Band Leader, Multi-Instrumentalist un Songwriter-Komponist vun Danzmusik in de 1920er un 1930er Johren.

## Leben und Wirken
Jones is in Saginaw in Michigan upwussen, wo he as Jung in Köhlegruben Muuldeerten führen dee, dorto Vigelien speel un mit 18 Johr sien eerste Band leiden dee. He speel ok Saxophon (af etwa 1918) un Klaveer. 1915 bit 1924 weer he in Chicago, wo he nah den Wehrdeenst 1918 in en Danzband speel, de he bald dorup ok övernommen hett. In Chicago speel he ünner annern in dat  *Rainbow Gardens* un in't Sherman Hotel *College Inn* (1922–1925). Nah en Englandtour 1924 leet he sück in New York daal, wo he all 1921 in en *Ziegfeld Show* speel. Isham harr en vun de populärsten Danzbands vun de USA in den 1920er un 1930er Johren. He nehm in disse Tiet för Brunswick up (1920–1932), af 1932 för RCA Victor; af 1934 hörr he to de eerste Künstlers, de för dat nee grünnd Label Decca upnehmen deen. To de Singers vun de Band hörrn dormals de Vigelienspeler Eddie Stone, Frank Sylvano, Joe Martin un de jung Bing Crosby. Ut sien Band gungen ünner annern Joe Bishop, de Pianist Roy Bargy, de Kornettist Louis Panico, Woody Herman (de de Band *Isham Jones Juniors* 1936 övernehm, as sück Jones to Ruh setten dee, um mehr to komponeeren) un Benny Goodman hervör (de allerdings blots en ganz lütt Sett in de Band weer). Bix Beiderbecke speel mehrmals as Student in dat Orchester. 

Isham Jones schreev över hunnert Kompositschonen, vun de völ intüschen to Standards tellen, as „Spain“ (1923), „On the Alamo“, „I’ll See You In My Dreams“ (1924), „It Had to Be You“ (1925), „Swinging Down the Lane“ un „There Is No Greater Love“ (1936). Nah en letzt Engagement in Memphis (Tennessee) muss he ut gesundheitlich Grünnen kört uphollen; wenig Maanden later keem he in New York mit en nee Band torüch, mit de he in dat *Lincoln Hotel* uptreden dee. In disse Tiet keem dat to en musikalischen Wettstriet mit Woody Herman, de mit ehmalgen Jones-Musikern in New York speel. In de 1940er un 1950er Jahren weer Jones nich mehr in't Musikgeschäft, sonnern hett en Laden in Colorado leit, bevör he 1955 nah Florida truck, wo he een Johr later an Krebs storven is. 

En vun hüm mit den Leedtexter Ole Olsen 1917 schreeven Song is en vun de eersten mit dat Woort  Jazz in' Titel (*That’s Jaz!*). Jones sülvst hett sien Musik later as  „American Dance Music“ (un nich as Jazz) betekent..

## Ehrungen
1989 wurr he in de Big Band and Jazz Hall of Fame upnommen.

## Literatur
* Leo Walker: *The Big Band Almanac*. Ward Ritchie Press, Pasadena. 1978
* Simon, George T.: *The Big Bands*. Mit en Vörwoort vun Frank Sinatra. 3. överarbeit Uplaag. New York City, New York: Macmillan Publishing Co und London: Collier Macmillan Publishers, 1974, S. 277-279

## Weblenken

* Jones bi Shellac.org
* Jones bi Redhotjazz ut Tim Gracyk „Popular American Recording Pioneers 1895-1925“
* DNB-Katalog
* Personennaamdatei
### Anmarken
Swartenhütten

**Swartenhütten** is en lütten Haven bi Hemmoor an de Oost.

Swartenhütten is as Anlegger von en Tegelee grünnt worrn. Nadem dat Zementwark von de Hemmoor Zement AG 1862 apenmaakt hett, is Swartenhütten ok för den Aftransport von’n Hemmoorer Zement bruukt worrn. 1875 is en Peerbahn von dat Zementwark an’n hüdigen Kriedsee na Swartenhütten boot worrn (mit en Brügg över de Nedderelvbahn von 1884) un von 1895 af an sünd dor ok Damploks bruukt worrn.

De Zement is mit Schuten un Lichters na Hamborg bröcht worrn un dor denn in’n Hannel kamen oder op gröttere Scheep ümlaadt worrn un in’n Export kamen. Op’n Weg trügg hebbt de Scheep Köhlen för dat Zementwark laadt. In de besten Tieden in de Johren 1960 hett de Haven 500.000 Tünnen in’t Johr ümslagen. 1981 hett de Haven noch 73.500 Tünnen ümslagen. Dorvon kemen 41.500 Tünnen von dat Zementwark.

Nadem dat Wark 1983 dichtmaakt hett, is de Haven in Swartenhütten toeerst noch wieder bedreven worrn. Vör allen Dünger un Köhlen sünd dor denn noch ümslagen worrn. An’n 22. Dezember 1997 hett Swartenhütten denn aver ganz dichtmaakt. De Haven weer toletzt för Scheep utleggt, de bet to 85 m lang sünd un 4,5 m Deepgang hebbt. Vondaag warrt de Haven blots noch as Anlegger för Sportbööd bruukt.

## Inwahnertall

## Footnoten
OsteWelle Hemmoor

**OsteWelle Hemmoor** is de Naam von dat Swemmbad von de Stadt Hemmoor. Dat liggt in Basbeek na Warstood hen an de Bundsstraat 495 (Loomster Straat) un dicht bi’n Bahnhoff. De Swemmhall is 1975 boot worrn. 2011/2012 weer dat Bad för teihn Maand slaten un is saneert worrn. Dat hett denn an’n 21. Juli 2012 wedder apen maakt. Dorbi hett dat Bad denn ok den ne’en Naam *OsteWelle Hemmoor* kregen. Dat Saneren hett so bi 2,2 Millionen Euro köst.

Dat Bad hett dree Beckens. Dat grote Becken is 25×10 m groot un dat Nichswemmer-Becken is 10×10 m groot. Denn gifft dat noch en sied Becken för de ganz lütten Kinner. De SC Hemmoor bruukt dat Bad för den Swemmsport.

Bi dat Swemmbad höört ok dat Heidstrandbad bi. Dat is en Baadstrand an’n See, de bi dat Swemmbad liggt. De See hett sik ut en ole Toonkuhl billt, de mit Water vulllopen is. De See is 1,2 Hektar groot un bet to 12 Meter deep. Dat Strandbad hett al an’n 17. Juni 1956 dat eerste Maal apenmaakt.

De Toonkuhl is 1900 von de Firma Ploog ut Brunsbüttelkoog anleggt worrn. De Toon is mit en Feldbahn, de von Peer trocken worrn is, na de Oost un denn mit Scheep na Brunsbüttel bröcht worrn. Dor hebbt se den Toon denn wiederverarbeidt. De Toon is 20 Meter deep afboot worrn. In de Johren 1920 hett sik dat nich mehr lohnt un de Toonkuhl hett dichtmaakt. De Kuhl is denn mit Water vulllopen.

## Weblenken

* Websteed von de OsteWelle (hoochdüütsch)
Herbert Müller

**Herbert Müller** (* 30. Juni 1926 in Westersood; † 5. Juli 1995) weer en düütschen Politiker von de SPD un Heimatforscher.

Müller is 1926 in Westersood boren un weer dor ok op de Volksschool. He hett den bi de Portland Cementfabrik Hemmoor AG Slosser lehrt. He weer dor teihn Johr lang Vörsitter von’n Bedrievsraad un Industriemeester. Allens tohoop weer he 44 Johr lang bi de Portland Cementfabrik.

1984 hett he de *Kulturstiftung Zement aus Hemmoor* mit grünnt. Ok den  Geschichts- un Heimatvereen Hemmoor hett he 1984 grünnt un weer bet Juni 1987 de eerste Vörsitter von’n Vereen.

Müller is 1952 in Westersood in’n Gemeenraad wählt worrn un is dor 1954 Börgermeester worrn. Dat is he bleven bet to’n 30. Juni 1968, as Westersood mit fiev annere Gemenen to de ne’e Gemeen Hemmoor tohoopgahn is. Bi de Kommunalwahl 1968 is he to’n Börgermeester von de Gemeen Hemmoor wählt worrn un is dat bet 1976 bleven.

As an’n 1. Juli 1972 de Samtgemeen Hemmoor billt worrn is, is he dor ok de eerste Samtgemeenbörgermeester worrn. Dat Amt hett he bet 1976 hatt un denn noch en tweet Kehr von 1981 bet 1984. In’n Kreisdag weer he meist 25 Johr lang in, toeerst bet 1977 in’n olen Landkreis Land Hadeln un denn in’n Landkreis Cuxhoben. Dat Amt as Kreisraad hett he 1980 afgeven.

Müller hett dat Bundsverdeenstkrüüz an’t Band kregen. An’n 6. Dezember 1984 hett he von de Stadt Hemmoor för de 30 Johr, de he al in’n Raad seten hett, den Ehrenring kregen un is Ehrenbörger un Ehrenbörgermeester worrn. An’n 1. Mai 1998 hebbt se bi dat Zementmuseum Hemmoor en Bronzreliefplaat von em opstellt. Na em is de Herbert-Müller-Weg in Westersood-Karkfellen nöömt.

## Warken

* *Westersode gestern und heute.* 1983
* *Chronik Zement aus Hemmoor 1866-1983 - Gründung, Blütezeit, Niedergang.* Sülvsverlag, Hemmoor 1992
Paul Neese

**Paul Neese** (* 10. April 1939 in Westersood; † 3. April 2000 in Hemmoor) weer en düütschen Politiker von de SPD.

Neese is 1939 in Westersood boren un weer dor von 1946 bet 1954 ok op de Volksschool. Na de School hett he von 1954 bet 1957 en Lehr as Maschinenslosser bi de Hemmoor Zement AG maakt. 1959 is he in de IG Chemie-Poppeer-Keramik ringahn un 1963 in’n Bedrievsraad von de Hemmoor Zement AG wählt worrn. 1965 bet 1967 weer he de Viez-Vörsitter un 1967 bet 1983 de Vörsitter von’n Bedrievsraad. 

Neese is 1959 in de SPD ringahn. He weer Kreisvörsitter von de SPD in’n Landkreis Cuxhoben un Maat von’n SPD-Bezirksvörstand Noord-Neddersassen. Von 1964 bet to’n 30. Juni 1968 weer he in’n Raad von de Gemeen Westersood. Nadem Westersood an’n 1. Juli 1968 mit fiev annere Gemenen to de ne’e Gemeen Hemmoor tohoopgahn is, weer he dor ok in’n Raad un von 1981 bet 2000 Börgermeester von Hemmoor. As de Samtgemeen Hemmoor 1972 grünnt worrn is, is he dor ok in’n Samtgemeenraad kamen. He weer von 1986 bet 1997 Börgermeester von de Samtgemeen. 1972 bet 1977 weer he in’n Kreisdag von’n Landkreis Land Hadeln un na dat Tohoopgahn von Hadeln mit Cuxhoben un den Landkreis Wersermünn to’n Landkreis Cuxhoben von’n 1. August 1977 af an in’n Kreisdag von’n Landkreis Cuxhoben. Neese is in de negente bet ölvente Wahlperiood von’n 21. Juni 1978 bet to’n 20. Juni 1990 Maat von’n Neddersassischen Landdag wesen. Von’n 22. Juni 1982 bet 20. Juni 1990 weer he Schriftföhrer von’n Landdag.

1994 wer he Mitgrünner von de Kulturstiftung Zement ut Hemmoor, de nu dat Zementmuseum Hemmoor bedrifft.

An’n 18. März 1985 hett Neese de Ehrennadel von de Stadt Hemmoor kregen un an’n 27. September 1994 ok den Ehrenring. Dat Bundsverdeenstkrüüz hett he an’n 22. März 1991 kregen.
Helmut Dammann-Tamke

**Helmut Dammann-Tamke** (* 11. Oktober 1961 in Stood) is en düütschen Politiker von de CDU.

Dammann-Tamke is 1961 in Stood boren un weer dor op dat Athenaeum. Na de School hett he en Lehr as Buur maakt. Von 1982 bet 1985 hett he an de Fachhoogschool Kiel Bueree studeert. Na dat Studium hett he den Hoff von sien Öllern övernahmen.

1986 is Dammann-Tamke in de CDU ringahn. In dat Johr is he ok in den Gemeenraad von de Gemeen Bargst kamen. 1992 is he in’n Kreisdag von’n Landkreis Stood wählt worrn un is dor 2001 Viez-Vörsitter von de CDU-Frakschoon worrn. Bi de Landdagswahlen 2003, 2008 un 2013 is he as direkt wählt Afornten för den Wahlkreis Buxthu in den Landdag von Neddersassen wählt worrn.
Dammann-Tamke is 2008 Präsident von de Landsjägerschop Neddersassen worrn.

He is verheiraadt un hett dree Kinner.

## Weblenken

* Websteed von Helmut Dammann-Tamke (hoochdüütsch)
Hettie Dührenfurth

**Harriet Pauline "Hettie" Dyhrenfurth** (* 16. November 1892 in Breslau; † 28. Oktober 1972 in Orange, Kalifornien, USA) weer en düütsch later Swiezer Bargstiegerin.

Se stell mit dat Bestiegen vun den Westtipp vun de Sia Kangri (7315 m) en Hööchtweltrekord för Fruen up.
För hör Himalaya-Expeditschonen in den Johren 1930 un 1934 wurr se tosommen mit hör Mann Günter Dyhrenfurth in' Rahmen vun de Olympisch Sömmerspelen 1936 in Berlin mit den Olympischen Bargstiegerpries Prix olympique d’alpinisme uttekent. Ok de Söhn Norman Dyhrenfurth weer as Bargstieger aktiv.

## Enkeld Nahwiesen


## Weblenken
* DNB-Katalog
* Olympisch Utteken 1936 för Hettie Dyhrenfurth
Hemmoor Zement AG

De **Hemmoor Zement AG** weer en Ünnernehmen in Hemmoor, dat von 1862 bet 1983 Kried afboot hett un dor Zement ut brennt hett.

Dat Zementwark von de Hemmoor Zement AG is 1862 von Jürgen Hinrich Hagenah grünnt worrn. 1875 is en Peerbahn von dat Zementwark an’n hüdigen Kriedsee na’n lütten Haven Swartenhütten boot worrn, von den ut de Produkten mit Scheep wegbröcht worrn sünd. De Zement is mit Schuten un Lichters na Hamborg bröcht worrn un dor denn in’n Hannel kamen oder op gröttere Scheep ümlaadt worrn un in’n Export kamen. Op’n Weg trügg hebbt de Scheep Köhlen för dat Zementwark laadt.

In de Johren vör’n Tweten Weltkrieg harr dat Zementwark üm un bi 1000 Lüüd in Lohn.

An’n 9. August 1882 is de Portland Cementfabrik Hemmoor AG grünnt worrn.

De Hemmoor Zement AG is in de Johren 1960 von de Alsen'sche Portland-Cement-Fabriken KG övernamen worrn un hett denn von 1972 af an to de Alsen-Breitenburg GmbH tohöört.

1975 hebbt se twee Brennavens dichtmaakt un 130 Lüüd hebbt jemehr Arbeid verloren. 1976 hebbt se denn de nableven Brennavens ok dichtmaakt un noch wedder 100 Lüüd hebbt de Arbeid verloren. Dor sünd denn blots noch 70 Lüüd bi nableven, de de Mahlanlaag wiederbedreven hebbt. 1983 hett dat Ünnernehmen denn ganz dichtmaakt. Vondaag is de ole Kriedkuhl von dat Zementwark mit Water vulllopen un billt den Kriedsee. Dat Gelänn weer 95 Hektar groot. Dorvon billt nu 33 Hektar den Kriedsee.

De twee hogen Schosteens von dat Zementwark sünd afreten worrn, blots dat Huus von de Verwaltung is stahnbleven. Vondaag gifft dat bi’n Kriedsee dat Zementmuseum, dat Stücken ut de Geschicht von dat Zementwark wiest.

## Literatur

* Herbert Müller: *Chronik Zement aus Hemmoor 1866-1983 - Gründung, Blütezeit, Niedergang.* Sülvsverlag, Hemmoor 1992
Samtgemeen Warstood

De **Samtgemeen Warstood** () weer en Rebeetsverband in’n Oosten von’n Landkreis Land Hadeln (vondaag Landkreis Cuxhoben). An’n 21. Juni 1962 is beslaten worrn, ut de Gemenen Warstood, Hemm un Heeßel en Samtgemeen to billen. Würklich daan worrn is dat denn aver eerst an’n 23. August 1965. Helmut Grube is denn as Gesamtvörsteher Baas von de Samtgemeen worrn. Nadem sik an’n 1. Juli 1968 de Gemeen Hemmoor billt hett, in de de dree Gemenen tohoop mit Hemmoor, Basbeek un Westersood tohoopgahn sünd, is de Samtgemeen denn wedder oplööst worrn.

## Gesamtvörstehers

* 1965-30. Juni 1968: Helmut Grube

## Samtgemeendirekters

* 1965-30. Juni 1968: Werner Reimer
Petra Tiemann

**Petra Tiemann** (* 2. Dezember 1958 in Kutenhult) is en düütsche Politikerin von de SPD.

Tiemann is 1958 in Kutenhult boren un hett 1979 dat Staatsexamen as Medizinisch-Technische Assistentin (MTA) maakt. Bet 1985 weer se anstellt in dat Afdeel för Pathologie un Histologie in dat Krankenhuus Stood. 1986 hett se dat internatschonale Examen as MTA maakt un hett siet de Tied freeberooplich in de medizinische Diagnostik arbeidt. Tiemann is Maat von’n Sozialverband Düütschland. Se is verheiraadt un hett twee Kinner.

Tiemann is 2001 in de SPD ringahn un is Vörsitterin von’n SPD-Oortsvereen Freenbeek. Se weer ok Viez-Vörsitterin von’n SPD-Ünnerbezirk Stood un is Bisitterin in’n Vörstand von’n SPD-Bezirk Noord-Neddersassen. 2001 is se in’n Gemeenraad von de Gemeen Kutenhult un in’n Satmgemeenraad von de Samtgemeen Freenbeek wählt worrn. In de Samtgemeen is se Vörsitterin von’n Utschuss för Jöögd, Sport un Kultur. Bi de Landdagswahl 2008 is se över de Landslist von de SPD in’n Landdag von Neddersassen wählt worrn. As Direktkannedaat in’n Landdagswahlkreis Stood kunn se sik mit 32,5 % von de Stimmen nich gegen Kai Seefried von de CDU (50,4 %) dörsetten. 2008 is se Vörsitterin von’n SPD-Ünnerbezirk Stood. An’n 11. September 2011 is Tiemann as Vörsitterin von’n SPD-Bezirk Noord-Neddersassen wählt worrn. Vörher weer se siet 6. September 2008 Schatzmeesterin von’n SPD Bezirk Noord-Neddersassen. Bi de Landdagswahl 2013 is se wedder över de Landslist von de SPD in’n Landdag rinkamen. As Direktkannedaat in’n Landdagswahlkreis Stood kunn se sik mit 36,2 % von de Stimmen wedder nich gegen Kai Seefried von de CDU (50,0 %) dörsetten.

Bi de Landtagswahl 2017 hett Tiemann knapp dat Landdagsmandat verpasst un is nich weer wählt wurrn. 

## Weblenken

* Biografie op de Websteed von’n Landdag Neddersassen (hoochdüütsch)
Bundsautobahn 314

De **Bundsautobahn 314** (kort ok **BAB 314** oder **A&nbsp;314**) weer en ehmols plaante Autobahn in Noordrhien-Westfalen, de en direkte Verbinnen vun’t Mönsterland in de Nedderlannen billn schüll. Vun Mönster schüll se över Stemmert bi’t na’n Grenzövergang Gronau verlopen un dor an de nedderlännsche N&nbsp;35 ansluten, de wieter na Eanske föhrt.

In’n Bundsverkerhsweegplaan weer blangen de Bo vun de A&nbsp;314 eerst ok en Verlängern vun de A&nbsp;43 vun Mönster bit na Raie as ok de Bo vun en A&nbsp;47 dör Oostwestfalen vörsehn. Dat harr en direkte Verbinnen vun Oostwestfalen in de Nedderlannen bedüüt. Aver al in de 1970er Johren is beslaten worrn, för disse Opgaav de A&nbsp;33 to boen, de aver bit hüüt ok noch nich vullstännig ümsett worrn is.

De Plaan för de A&nbsp;314 is opletzt in de 1990er Johren vullsätnnig fallen laten worrn. Längs de plaanten Streck verlöpt vundaag de B&nbsp;54, de aver nich as en Autobahn utboet is. Siet Mai 2010 hett se aver op hele Streck keen Krüüzung un is as dreestriepige Kraftfohrtstraat anleggt.

## Weblenken
* Streckenbeschrieven vun de plaante A&nbsp;314
Holger Heymann

**Holger Heymann** (* 7. Dezember 1977 in Wittmund) is en düütsch Bankkoopmann, Politiker (SPD) un weer van 2013 bit 2016 Afordneter in’ Landdag vun Neddersassen. Sietdem is he Landraad vun den Landkreis Wittmund.

## Biografie
Heymann hett 1997 sien Abitur un nah den Zivildeenst 2004 sien Afsluss to’n Bankkoopmann maakt. He is verheiraadt un hett een Söhn un een Dochter.

## Politik
Heymann wurr 2009 to’n Börgermeester vun Neeschoo wählt, siet 2011 hörrt he den Kreisdag vun den Landkreis Wittmund an. Bi de Landdagswahl in Neddersassen 2013 hett he dat Direktmandat in den Wahlkreis 87 Wittmund/Inseln gegen sien Herutforderer Dirk Gronewold vun de CDU wunnen. 

## Partei
Siet 1997 hörrt Heymann de SPD an, van 2007 bit 2016 as Vörsitter vun den Kreisverband Wittmund.

## Weblinks
* Websteeed vun Holger Heymann
Bundsautobahn 620

De **Bundsautobahn 620** (kort: **BAB 620** oder **A&nbsp;620**) is en bundsdüütsche Autobahn in’t Saarland vun 31&nbsp;km Läng. Se is togliek ’n goot Stück lang ok Deel vun de E&nbsp;29.

## Verloop
De BAB&nbsp;620 fangt an’t Autobahndreeeck Saarlouis an un verlöpt an Völklingen un Saarbrücken vörbi bit na’t Autobahndreeeck Saarbrücken. Se hett verschedene Opgaven: toeerst deent se as Deelstück vun de Verbinnen Luxemborg – Saarbrücken (un vun dor wieter na de A&nbsp;6), un ist to’n annern en Ümföhren för vele Öörd an de middleren Saar. Dat süüdööstliche Deelstück is butendem Stadtautobahn för Saarbrücken. De A&nbsp;620 is op hele Läng veerstriepig utboet, man op vele Deelstrecken fehlt op beide Sieten de Standstriepens.

Vun de A&nbsp;620 ut hett een twüschen de Anslusssteden Völklingen-Geislautern un Völklingen-Zentrum en go’e Utsicht op dat Weltkulturarv *[[Völklinger Hütte]]*. Vunwegen dat de Streck in’t Stadtrebeet vun Saarbrücken meist blots in de ehmoligen Saarau verlöpt, steiht de Autobahn bi Hoochwater över 3,90&nbsp;m twüschen de Bismarck- un de Wilhelm-Heinrich-Brüch regelmatig ünner Water. Dat passeert een bit tweemol in’t Johr för tomindst twee Daag. Dorüm hett de A&nbsp;620 ok den Ökelnaam *Nevenstroom vun de Saar mit 13 Bookstaven* (=&nbsp;Stadtautobahn).

## Bohistorie
De Boarbeiten för den Afsnitt sünd 1961 anfungen un 1963 fardigstellt worrn. An’n 14. Dezember 1963 is de A&nbsp;620 apenmaakt worrn – bit dorhen weer se as B&nbsp;406 betekent. Den glieken Dag weer ok dat Deelstück vun de A&nbsp;6 twüschen St. Ingbert un Saarbrücken freegeven. Üm den Bo vun de A&nbsp;620 dör de Binnenstadt vun Saarbrücken an de Saar langs mööglich to maken, es de jüngere vördere Muer vun’t Slott Saarbrücken afreten un en Muer dorachter ut dat Middelöller bit op Boddenhööch freegraavt worrn. So künnen twintig Meter mehr för de Trasse wunnen warrn.

Twüschen de Anslusssteden Saarlouis-Lisdorf un Wadgassen geev dat wat Sünner’t. Dor geev dat fröher en Hülpsbrüch, de dat nödig maken de, dat de Autobahn drange Kurven kreeg un en Hööchstsnelligkeit vun 80&nbsp;km/h gellen de. In’n Rahmen vun’n Ümbo wegen den ne’en Ansluss vun de B&nbsp;269 (Bous (Saar)/Ensdorf (Saar) un Frankriek) is disse Bowies ännert worrn. An de Steed weer de Anslusssteed Ensdorf mit en ne’e Brüch över de Saar na de B&nbsp;51 hen un en Tangente to de B&nbsp;269 boet, de in Richt Überherrn un wieter bit an de Grenz na Frankriek verlöpt. Fardigstellt weer dat Mitt 2008, de Plaans dorför geev dat aver al siet Mitt vun de 1980er Johren.

## Tokamen Plaans
Dat gifft Anstalten, de Autobahn in Saarbrücken in’t Rebeet twüschen Bismarck- un Luisenbrüch dör en Tunnel to föhren. Een Grund is, dat bi’t regelmatige Hoochwater de Autobahn nich jümmer mehr sparrt warrn müss, to’n annern warrt dordör ok de Larm un dat Afgas in de Stadtmitt minnert. Dordör künn dor en ne’e „Stadtmitt an’n Stroom“ tostannenkamen.

## Weblenken

* Naue Streckenbeschrieven vun de A&nbsp;620
Casper Van Dien

**Casper Robert Van Dien** (* 18. Dezember 1968 in Milton, Florida) is en US-amerikaanschen Schauspeler.

## Leven un Wark
Van Dien is de Söhn vun en Marineoffizeer, de vun nedderlännsche Utwannerers afstammt, de sik toeerst in’n Ruum New York City daallaten hebbt. Över sien Vörfohren hett he butendem sweedsche, frnazöösche, engelsche un indiaansche Wörteln. Sien Vörnaam hett he wegen en Familientraditschoon, de al siet ölven Generatschonen an den öllsten Sohn wietergeven warrt. Opwossen is Van Dien in Ridgefield, New Jersey.

As Schauspeler harr he sien Dörbrook mit de Sepenoper *One Life to Live* un weer dorna in Filmen as *Starship Troopers* oder *Sleepy Hollow* to sehn. Kritikers hebbt em as levensgrote *[[Barbie|Ken]]*-Popp beschreven, vunwegen sien Utstrahlen, de as arm an Persönlichkeit opfaaten warrt.

Vun 1993 bit 1997 weer Van Dien mit Carrie Mitchum verheiraat – de Enkelsche vun Robert Mitchum. Se hebbt twee Kinner, för de Van Dien dat vulle Sorgrecht hett. Siet Mai 1999 is he mit Catherine Oxenberg verheiraat. Sien Swiegermudder is de fröhere Prinzessche Elisabeth vun Jugoslawien. In’t Johr 2005 sünd se in jemehr egene Reality-Reeg *I married a Princess* optreden. Later hebbt Van Dien un Oxenberg tosamen in de amerikaanschen Dramareeg *Watch Over Me* speelt, de op MyNetworkTV utstrahlt weer.

Dat Ehpoor hett twee Döchter. Butendem hett Oxenberg en Dochter ut eerste Eh. Se beide sünd prominente Bottschoppers för de Non-Profit-Organisatschoon *[[Childhelp]]*.

## Filmografie (Utwahl)

## Utteken
Van Dien weer mit Stand vun’n Januar 2013 tweemol för Filmpriesen nomineert, dorünner 1998 för den *[[Blockbuster Entertainment Award]]* as *Best Needorsteller* in *Starship Troopers*. In’t Johr 2009 is Casper Van Dien in de *Hall of Fame* vun’t *[[Phoenix International Horror & Sci-Fi Film Festival]]* opnahmen worrn.

## Weblenken
* 
* Offizielle Websteed (engelsch)
Bundsautobahn 623

De **Bundsautobahn 623** (Afk.:**BAB 623** oder ok **A&nbsp;623**) is en öörtliche Autobahn in’t Saarland mit en Samtläng vun 11,9&nbsp;km. 

## Verloop
De Autobahn verlöpt vun’t Autobahndreeeck Friedrichsthal vörbi an Sulzbach/Saar bit na de Anslussteed Saarbrücken-Ludwigsberg un verbinnt dormit de A&nbsp;8 mit de A&nbsp;1. 

An’t Enn vun de Autobahn föhrt de rechte Fohrstriepen westlich an’n Stadtdeel Rodenhof un an’t Ludwigsparkstadion vörbi na den Ludwigskreisel (L&nbsp;127 und B&nbsp;268) un denn wieter över de Saar na de Anslussteed Saarbrücken-Westspangenbrücke vun de A&nbsp;620. De linke Fohrstriepen dorgegen geiht ööstlich an’n Stadtdeel Rodenhof bargdaal vörbi un föhrt direkt in de Binnenstadt(B&nbsp;41). Ok se krüüzt de Saar un de A&nbsp;620 (AS Saarbrücken-Wilhelm-Heinrich-Brücke) un föhrt denn wieter in Richt Goldene Bremm. Dor geiht se över in de franzöösche Natschonalstraat&nbsp;3 in verlöpt in Richt Forbach/Metz.

De A&nbsp;623 liegt vullstännig in’n Regionalverband Saarbrücken un stellt en wichtige regionale Verkehrsverbinnen dor. Vun Noorden her, sünners vun de A&nbsp;1 ut, is se as Streck na Saarbrücken utschillert. Woll föhrt ok de A&nbsp;1 sülvst in de Binnenstadt vun Saarbrücken an’n Ludwigskreisel, liekers warrt de Feernverkehr op de A&nbsp;8 leidt un wieter över de A&nbsp;623, üm an’t Enn vun de A&nbsp;1 un in’n Oortsdeel Malstatt to starken Verkehr to hinnern.

## Bohistorie
Toeerst schüll de A&nbsp;623 direkt bit in de Binnenstadt vun Saarbrücken verlopen un weer as B&nbsp;41 boet. De hüütige A&nbsp;623 is Deel vun disse Bundsstraat wesen un weer later in en Autobahn ümwannelt.

Bit 2011 geev dat en sünnere Beschillern op de A&nbsp;623: As ehmolige B&nbsp;41 weern eenige Schiller, de op de A&nbsp;623 verwiesen schülln, noch mit de Bundsstratentall 41 beschrift. Dat bedrööp ok de Distanztafeln op de A&nbsp;623. Dat letzte Stück twüschen Saarbrücken-Rodenhof un Saarbrücken-Göderbahnhoff is nich mehr as Autobhan, man as Kraftfohrstraat utschillert, is aver veerstriepig un harr blaue Schiller. Nu sünd meist all disse Schiller uttuuscht un verwiest nich mehr op de B&nbsp;41. Ok de blauen Schiller an de Utfohrten Rodenhof un Ludwigsberg sünd dorbi nu gegen gele Schiller uttuuscht worrn.

## Weblenken
* Naue Streckenbeschrieven vun de A&nbsp;623
Luis Johnson Valor

**Luis Johnson Valor** (* 21. März 1887 in Santiago de Chile; † 8. Juni 1929 ok dor) weer en chileensch Maler.

Johnson nehm Ünnerricht bi Alberto Valenzuela Llanos un Juan Francisco González un weer Schöler vun Fernando Álvarez de Sotomayor. He wurrd to de Malergrupp *Generación del Trece* tellt. 1918 weer he Grünnensliddmaat vun de *Sociedad Nacional de Bellas Artes*, deren Sekretär un sluutend Direkter he wurr. De Sellschop hett hüm 1949 mit en Retrospektive ehrt. In' Besitt vun dat *Museo Nacional de Bellas Artes* befinnen sück de Biller *Rincón de mi Jardín* un *Portón Colonial*.

## Born
*Museo Nacional de Bellas Artes - Luis Johnson
Hans-Jürgen Klein

**Hans-Jürgen Klein** (* 21. Mai 1952 in Riäke) is en düütschen Politiker von Bündnis 90/De Grönen.

Klein is 1952 in Riäke boren un weer na de Realschool op de Högere Hannelsschool in Ibbenbüren. Von 1970 bet 1973 hett he en Lehr as Kommunalbeamten bi’n Landschopsverband Westfalen-Lippe in Mönster maakt un denn sien Wehrdeenst bi de Bundswehr.

Bet 1976 hett he bi de Landwirtschaftliche Beroopsgenossenschaft as Unfallsakenbearbeider un bet 1980 as Organisatschoonssakenbearbeider un Viezbaas von en Afdeel bi de Universität Köln arbeidt. Na disse Tied weer he Huusmann.

He is verheiraadt un hett veer Kinner.

1983 is Klein bi Bündnis 90/De Grönen ringahn.

He hett von 1986 bet 1995 as Geschäftsföhrer von De Grönen in’n Kreisverband Cuxhoben arbeidt. Na disse Tied weer he bet 1998 Mitarbeider in de Grönen-Frakschoon in’n Neddersassischen Landdag. 

Von 1986 bet 1998 weer Hans-Jürgen Klein in’n Raad von de Samtgemeen Sietland un bet 2001 in’n Gemeenraad von Steenau. Von 1991 bet 1998 weer he in’n Kreisdag von’n Landkreis Cuxhoben. 1998 is he över de Landslist von de Grönen in’n Neddersassischen Landdag rinkamen. Klein is huusholtspolietsche Spreker von de Landdagsfraktschoon bi de Grönen un Maat in dat Präsidium von’n Neddersassischen Landdag.

Klein is ok Maat in de Versammlungen von de Metropoolregion Hamborg un Bremen/Ollnborg.

## Weblenken

* Websteed von Hans-Jürgen Klein (hoochdüütsch)
Northern Spy

**Northern Spy** (so völ as *Utkieker vun Norden*) is en Appelsort.

Disse Sort wurr um 1800 in East Bloomfield (New York) in den USA as Tofallssamling opdeckt.

De Appels sünd groot, afstumpt rundlich un meest wat ungliekmatig baut. 
De glatt, fettig un licht glänzende Schill is mit völ, düchtig lütt bruun Huutpunkten besett. De Deckfarv is root bit karminroot, de Grundfarv is grööngeel wesselt nahderhen aber meest nah geel. Dat Fruchtfleesch is geelwitt, saftig mit en renettenordig Würze. De Appels riepen bannig laat, sünd af Januar geneetriep un hollen sück bit in’ Mai. De Sort kann sowohl as Tafelappel, as ok to’n Kaaken un Backen oder för Saft bruukt wurrn. 

De Bööm vun disse Sort kommt eerst laat to dragen, sünd kräftig in’ Wuss, neegen aber to  Alternanz.

De Appel is en Öllernsort vun den Ontarioappel, de anner Krüüzenspartner weer  Wagenerappel. Ok in de Ünnerlagentüchten wurr de Northern Spy bruukt, so is he de faken för Spalierbööm bruukt Ünnerlaag MM106 ut de Krüüzen M1 × Northern Spy entstahn.

## Literatur
* Willi Votteler: *Verzeichnis der Apfel- und Birnensorten*, Obst- und Gartenbauverlag, München 1993, ISBN 3-87596-086-6

## Weblenken

* https://web.archive.org/web/20120706225630/http://www.orangepippin.com/apples/northern-spy (engelsch)

## Kiek ok
List vun de Appelsorten
Haworth-Formel

De **Haworth-Formel** oder **Haworth-Projekschoon** is en Dorstellungswies för fief- un söss-atomige Molekülringen in jemehr zyklischen Form. Nöömt is de Projekschoon na den Chemiker Walter Norman Haworth.

Dat Molekül warrt dorbi as even Sösseck oder Fiefeck tekent, ofschoonst dat egentlich in Konformatschonen vörliggt, de nich planar sünd. In’n Fall vun en Sösser-Ring is tomeist de Sesselkonformatschoon. Bargt de Ring en Suerstoffatom warrt dat vun’n Bekieker weg dorstellt. Bi Ringen mit fief Atomen wiest also de Binnen gegenöver vun’t Suerstoffatom na vörn. In’n Ring mit söss Atomen liggt dat Suerstoffatom op de achteren rechten Eck. De Kohlenstoffatomen warrt in’n Klockenwiesersinn tellt, man dat mutt nich so wesen, dat dat eerste Kohlenstoffatom ok op de Positschoon 1 liggt.

Substituenten un mitünner ok Waterstoffatomen warrt piel över oder ünner de Ringatomen dorstellt. Substituenten, de in de Fischer-Projekschoon na rechts wiest, staht in de Haworth-Projekschoon ünnern (un anners rüm). Dör dissen Tosammenhang kann de Haworth-Formel op de Fischer-Beteken betogen warrn.Üm sik dat to marken gifft dat den (hoochdüütschen) Satz:

*FLOH – was bei *'F**ischer **l**inks ist, ist **o**ben bei **H*'aworth*.

## Weblenken
*''Organische Chemie'' vun Adalbert Wollrab (as Google Book)
The Godfather

**Godfather**, **The Godfather** oder **The Godfathers** betekent

* *[[The Godfather (Roman)|The Godfather]]*, Roman vun Mario Puzo ut dat Johr 1969,
* *[[The Godfather (Film)|The Godfather]]*, Film na den Roman vun Francis Ford Coppola ut dat Johr 1972,
* *[[The Godfather Part II]]*, de tweete Deel ut de Filmreeg vun Francis Ford Coppola ut dat Johr 1974,
* *[[The Godfather Part III]]*, de drüdde Deel ut de Filmreeg vun Francis Ford Coppola ut dat Johr 1990,
* *[[Godfather (1991)|Godfather]]*, indische Musical-Kummedie ut dat Johr 1991,
* *[[Godfather (2007)|Godfather]]*, pakistaanschen Actionfilm ut dat Johr 2007,
* *[[Godfather (2012)|Godfather]]*, indisch Filmdrama ut dat Johr 2012,
* The Godfathers, engelsche Alternative-Rockgrupp ut London,
* The Godfathers, US-amerikaansch Rap-Duo ut New York City,
* Godfather, engelsche Hip-Hop-Funk-Grupp ut Cambridge,
* *[[The Godfather: The Game]]*, Reeknerspeel to den Roman ut dat Johr 2006,
* *[[The Godfather II (Videospeel)|The Godfather II]]*, Reeknerspeel to den tweeten Film ut dat Johr 2009,
* The GodFather, Software to’n Verwalten vun Musikdateien.
Coritiba FC

De **Coritiba**, an un for sik **Coritiba Foot Ball Club**, is en brasiliaansch Football-Vereen ut Curitiba. Grünnt wurrn is he an'n 12. Oktober 1909.

## Palmarés
* **Brasiliaansch Meester**:
:: 1985
* **FIFA World Record of Consecutive Victories**:
:: 2011
* **Paraná Meester:**:
:: 1916, 1927, 1931, 1933, 1935, 1939, 1941, 1942, 1946, 1947, 1951, 1952, 1954, 1956, 1957, 1959, 1960, 1968, 1969, 1971, 1972, 1973, 1974, 1975, 1976, 1978, 1979, 1986, 1989, 1999, 2003, 2004, 2008, 2010, 2011, 2012
* **Torneio Início**:
:: 1916, 1927, 1931, 1933, 1935, 1939, 1941, 1942, 1946, 1947, 1951, 1952, 1954, 1956, 1957, 1959, 1960, 1968, 1969, 1971, 1972, 1973, 1974, 1975, 1976, 1978, 1979, 1986, 1989, 1999, 2003, 2004, 2008, 2010, 2011, 2012

## Weblenken
* Websteed vun de Vereen (portugeesch)
James Dwight

**James Dwight** (* 14. Juli 1852 in Paris, Frankriek; † 13. Juli 1917 in Mattapoisett, Massachusetts) weer en US-amerikaansch Tennisspeler.

## Karriere
He gellt in den USA als *Father of American Tennis*, wiel he tosommen mit sien Vedder Fred Sears, den Bröer vun Richard Sears un Vader vun Eleonora Randolph Sears, 1874 dat eerste Tennismatch up amerikaansch Grund speel.

Sien gröttste Eenzelspood weer dat Recken vun dat Finale vun de amerikaansch Meesterschapen 1883, wo he gegen Richard Sears verlor. In’t Düppel kunn he dorgegen van 1882 bit 1884, 1886 un 1887 winnen.

1955 wurr he in de International Tennis Hall of Fame upnommen.

## Weblenken
* 
* James Dwight in de International Tennis Hall of Fame (engelsch, mit Bild)
Little Raven

**Hosa**, beter bekannt as **Little Raven** (up Platt: Lütt Raav; * üm un bi 1820; † 1889), weer van 1855 bit 1889 en Hööftling vun de süüdlich Arapaho-Indianer. He hett versöcht, sien Volk ut de Utrottenskriege vun de US-Armee ruttohollen un hett de Verdrääg vun Fort Wise (18. Februar 1861), Little Arkansas (14. Oktober 1865) und Medicine Lodge Creek (28. Oktober 1867) mit ünnerschreven.
Brannon Braga

**Brannon Braga** (* 14. August 1965 in Bozeman, Montana) is en US-amerikaanschen Dreihbookschriever un Filmproduzent.

## Leven un Wark
Braga hett an de Kent State University in’n Santa Cruz County studeert. He hett toeerst en Musikvideo produzeert un keem denn to Anfang vun de föfften Staffel as Story Editor in de Filmkru vun *Star Trek: The Next Generation*. Gau weer he en nafraagten Dreihbookschriever un Produzent vun de Feernsehreeg un hett dorna ok tallrieke Dreihböker to de Reeg *Star Trek: Voyager* bistüert.

Tosamen mit Ronald D. Moore un Rick Berman schreev Braga denn ok de Dreihböker to de Star-Trek-Speelfilmen *Generations* (1994)  un *The First Contact* (1996). Vun 2001 an weer he mit Rick Berman Produkschoonsleiter un Schöpper vun de föfften Star-Trek-Reeg *Star Trek: Enterprise*

Blangen sien Arbeiten in’t Star-Trek-Universum hett Braga ok noch annere Projekten hatt. So weer he Co-Schriever bi den Actionfilm *Mission: Impossible II* un 2005/06 Produzent vun de Science-Fiction-Reeg *Threshold*. 2008 weer he in dat Team vun de Feernsehreeg *24* un produzeer 2009/10 tosamen mit David S. Goyer de Feernsehreeg *FlashForward*.

Braga, de 2000 för korte Tiet mit de Schauspelersche Jeri Ryan tosamen weer, leevt hüüt in Canton in’n US-Bundsstaat Ohio.

## Filmografie (Utwahl)

## Utteken
Braga is bit hüüt (Stand: Januar 2013) negen mol för Film- un Feernsehpriesen vörslahn wesen, dorünner eenmol för den *Primetime [[Emmy]]* för sien Dreiböker in de Feernsehreeg *Star Trek: The Next Generation*. Wunnen hett he bit nu twee Priesen:
* 1995: den *[[Universe Reader’s Choice Award]]* in de Kategorie *Best Dreihbook vun en Genre-Speelfilm* för *Star Trek: Generations* (tosamen mit Ronald D. Moore)
* 1995: den *[[Hugo Award]]* in de Kategorie *Best dramaatsche Präsentatschoon* för *Star Trek: The Next Generation* (tosamen mit Ronald D. Moore un Winrich Kolbe)

## Weblenken
*
Bundsautobahn 15

De **Bundsautobahn 15** (Afk.:**BAB 15**, in Kortform ok **A&nbsp;15** nöömt) is en Autobahn in’n Oosten vun de Bundsrepubliek Düütschland, de ok ünner de Beteken „Spreewaldautobahn“ bekannt is.

## Verloop
De A&nbsp;15 liggt in’n Oosten vun’t Bundsland Brannenborg, woneem se op en Läng vun 64&nbsp;km dat Autobahndreeeck Spreewald mit de A&nbsp;13 mit Forst in de Lausitz verbinnt. Dorbi föhrt se vörbi an Lübbenau, Vetschau un Cottbus un wieter na de Grenz to Polen bi Bademeusel.

De Autobahn is op hele Läng Deel vun de Europastraat 36. Achter de Grenz geiht de A&nbsp;15 as A&nbsp;18/DK&nbsp;18 wieter. Se geiht na ruchweg 78&nbsp;km in de Neeg vun Bolesławiec in de poolsche A&nbsp;4 över, de vun Görlitz kummt un na Breslau, Kattowitz un Krakau wieterföhrt.

## Historie
Bit to de Düütsche Weddervereenigen weer de A&nbsp;15 bit op wenige hunnert Meter an’t Dreeeck Spreewald blots eenbahnig (Süüdsiet) fardigstellt. Vele Brüchen op disse Streck weern in’n Tweeten Weltkrieg tonichtenmaakt un sünd in de DDR wedder opboet worrn. De Spreebrüch in de Neeg vun de Anslusssteed Cottbus-Süüd is op de Noordsiet wedder opboet worrn. De Forhbahn weer an disse Steed verswenkt. Dat Dreeeck Spreewals is eerst 1962 toenn boet wesen. Bit dorhen weer de Verkehr vun un na de A&nbsp;13 in Richt Berlin in’n Gegenverkehr över de Rampen leidt – en Brüch över de A&nbsp;15 geev dat nich.

In de 1990er Johren is de Noordsiet vun de Autobahn boet worrn. Dat eerste fardige Deelstück weern dree Kilometer vun’t Dreeeck Spreewald an. De Verkekr müss wiel de Boarbeiten faken mit Ampeln regelt warrn. Bit 1990 harr noch de AVUS in  West-Berlin de Beteken A&nbsp;15, de dorna de Beteken A&nbsp;115 kregen hett.

Gegen de tyypschen Systematik in Düütschland hett de Autobahn keen graade Tall kregen, ofschoonst se vör allen in Oost-West-Richt verlopen deit.

## Weblenken

* Vullstännige Beschrieven vun’n Verloop (hdt.)
Robert Duncan McNeill

**Robert Duncan McNeill** (* 9. November 1964 in Raleigh, North Carolina) is en US-amerikaanschen Schauspeler, Speelbaas un Filmproduzent. In Düütschland is he vör allen wegen sien Rull as Lt. Tom Paris ut de Feernsehreeg *Star Trek: Voyager* bekannt.

## Leven un Wark
McNeill is in Atlanta, de Hööftstadt vun den Bundsstaat Georgia opwossen un hett sien Schauspelerloopbahn mit öörtliche un regionale Filmprodukschonen anfungen. As he de Highschool achter sik harr, is he na New York City togen, üm dor an de bekannten Juilliard School de Schauspeleree un dat Dansen to lehren. Kort later hett he en Gastrull in de Duerreeg *All My Children* kregen. Bito speel he in verschedene Produkschonen mit. 1986 is he ut de Reeg utstegen un güng denn mit Stephen Sondheim sien Musical *[[Into the Woods]]* op Tour.

En Tiet lang harr he Gastrullen in verschedene Feernsehregen, vördem he denn 1995 bit 2001 en vun de fasten Rullen in de Star-Trek-Reeg *Voyager* kregen hett. Wiel disse Tiet weer he ok Speelbaas bi de een oder annere Episood vun de Reeg. Achterran harr he ok de Regie bi annere Feernsehregen. He hett jümmer noch Gastrullen annahmen, sik aver vör allen op de Arbeit as Speelbaas kunzentreert. Siet 2007 weer he bi de Feernsehreeg *Chuck* Speelbaas un ok Produzent.

McNeill is siet 1988 verheiraat un hett dree Kinner.

## Filmografie (Utwahl)

## Utteken
McNeill weer bit hüüt (Stand: Januar 2013) tweemol för sien Arbeiten för Priesen vörslahn. Uttekent weer he mit een dorvun: 1999 is he mit den *Short Film Award* vun’t *[[New York International Independent Film & Video Festival]]* ehrt worrn för den Film *The Battery*.

## Weblenken

* 
* Offizielle Websteed (engelsch)
James Belushi

**James Belushi** (ok *„Jim“ Belushi*; * 15. Juni, 1954 in Chicago, Illinois, USA) is en US-amerikaanschen Schauspeler un Musiker vun albaansche Afkunft. He is de Broder vun John Belushi.

## Leven
De fief Johr jüngere Broder vun John Belushi kunn sik eerst na den Dood vun sien Broder in’t Filmgewarf en Naam maken. Sien Dörbrook keem 1986 mit den Film *About Last Night*, nadem he vörher al in enige lütte Rullen in bekannte Filmen mitspeelt hett. De utbillte Schauspeler harr Spood mit Filmen as *Red Heat* (1988) oder een Johr later *K-9*, de beide veel Geld inspeelt hebbt. Wietere Naamhafte Filmen weer *Jumpin’ Jack Flash*, *Homer and Eddy*, *Abraxas* un annere. Siet 2001 speelt he de Titelrull in de Feernsehreeg *According to Jim*. James Belushi hett opstunns all tohopen in mehr as Hunnert Feernseh- un Filmprodukschonen mitspeelt. Butendem speelt he regelmatig mit de Musikgrupp *The Sacred Hearts* un an de Siet vun Dan Aykroyd bi de *Ne’en Blues Brothers* as Jakes Bloodsbroder Zee Blues.

## Filmografie (Utwahl)

## Diskografie
* 1998: 36-22-36
* 2003: Have Love Will Travel
* 2005: According to Jim, Soundtrack

## Utteken
Ofschoonst Belushi all in tallriek Filmen mitspeelt hett, de ok bekannt worrn sünd un Spood harrn, weern em grote Filmpriesen noch nich vergünnt. He weer Mitt vun de 1980er Johren eenmol för den *[[Emmy]]* nomineert för *Best Dreihbook in en Kumemdie oder Musik-Serie* för de Feernsehshow *[[Saturday Night Live]]*. Uttekent worrn is he 1998 op dat *[[Málaga International Week of Fantastic Cinema]]* as *Best Schauspeler* för sien Rull in *Retroactive*.

## Weblenken

* offiziell Websteed vun Belushi (eng.)
Malia Metella

**Malia Metella** (* 23. Februar 1982 in Cayenne, Franzöösch-Guayana) is en franzöösch Swemmsportlerin. 

Bi de Olympisch Spelen 2004 in Athen wunn Metella de Sülvermedaille över 50m Freestil. In dat glieker Johr weer se ok Europameesterin över 100 Meter Freestil. Se nehm 2005 an de Swemmweltmeesterschapen in Montreal deel un keem dor tosommen mit Natalie Coughlin up den 2. Platz in 100 m Freestil. Bi de Swemmeuropameesterschapen 2006 in Budapest wunn Metella mit de 4x100-Meter-Freestilstaffel de Bronzemedaille. 

## Weblenken
* Malia Metella in de Datenbank vun Sportsreference.com (engelsch)
Bobbie Heine

**Esther Laurie „Bobbie“ Heine Miller** (* 4. Dezember 1909 in dat hüüdig Süüdafrika as *Esther Heine*; † 31. Juli 2016 in Canberra, Australien) weer en süüdafrikaansch Tennisspelerin.

1927 wunn Heine Miller mit hör Landsfru Irene Peacock dat Daamendüppel vun de franzöösch Tennismeesterschapen. Dat Finale hebbt se gegen de beid Britinnen Peggy Saunders un Phoebe Holcroft Watson mit 6:2 un 6:1 wunnen. In dat sülvig Johr hett se mit hör Partnerin dat Finale vun Wimbledon reckt, wo se sück allerdings mit 3:6 un 2:6 den US-Amerikanerinnen Helen Wills Moody un Elizabeth Ryan slahn geven mussen. 

Bi de franzöösch Meesterschapen 1929 verlor Heine Miller gemeensam mit hör Partnerin Alida Neave dat Finale mit 5:7 un 3:6 gegen de Spaansche Lili Álvarez un Kornelia Bouman ut den Nedderlannen.

1931 hett se Harry Miller heiraadt, mit de se twee Kinner harr.

1947 wull de Süüdafrikaansche en letzt Mal an de Wimbledon Championships deelnehmen; dat Floogtüüch is aber in Ägypten verunglückt, wobi Heine Miller ehr gesamten Besittstand verlor. Siet 1978 leevt se in dat austraalsch Canberra, wor se 2009 ehrn 100. Gebortsdag fiern kunn.

## Weblenken
* Bobbie Heine Miller (tennisforum.com), Engelsch

## Enkeld Nahwiesen
William Steinkraus

**William Clark Steinkraus** (* 12. Oktober 1925 in Cleveland; † 29. November 2017) weer en US-amerikaansch Springrieder.

He hett ünner annern in de 1950er bit 1970er Jahren mehrere Medaillen bi Olympisch Spelen wunnen. Sien gröttste Spood weer de Gewinn vun de Eenzel-Goldmedaille bi de Olympisch Spelen 1968 in Mexiko.

Toletzt leev Steinkraus verwitwet in Darien (Connecticut), sien Ehfru (de Dressurriederin Helen Ziegler-Steinkraus) is an' 11. April 2012 storven. Beid weern siet 1960 verheiraadt. Se harrn dree Söhns.

## Spood
Olympische Spiele
* 1952 in Helsinki: Bronzemedaille Mannschap up *Hollandia*
* 1960 in Rom: Sülvermedaille Mannschap up *Ksar D'Esprit*
* 1968 in Mexiko: Goldmedaille Eenzel up *Snowbound*
* 1972 in München: Sülvermedaille Mannschap up *Main Spring*

## Weblenken
* DNB-Katalog
* Personennaamdatei

## Enkeld Nahwiesen
Mo Asumang

**Mo Yaa akoma Asumang** (* as *Monika Asumang* 13. Juni 1963 in Kassel) is en düütsche Schauspelersche, Singersche, Moderatersche, Synchroonsnackersche un Speelbaas’sche.

## Leven un Wark
Asumang hett twüschen 1997 un 2000 op ProSieben de Feernsehsennen *[[Liebe Sünde]]* modereert un siet de Tiet ok lüttere Rullen in en poor Film- un Feernsehprodukschonen speelt, ünner annern 2010 de US-Butenministersche in Roman Polański sien Film *The Ghost Writer*. Synchroniseert hett se to’n Bispeel *Fähnrich Seska* ut de Feernsehreeg *[[Star Trek: Voyager]]*. As Speelbaas’sche hett se bit 2013 twee Dokumentarfilmen dreiht un dorto ok dat Dreihbook/Kunzept entwickelt.

Mo Asumang leevt in Berlin un leidt dor dat Gewarf vun en Produkschoonsfirma vun Film- un Feernsehbidrääg. 2006 un 2010 weer se mit den *Adler Award* in de Kategorie *Best Black Media Entertainer* uttekent, de vun de *African Youth Foundation* verleht warrt. För ehr eerste Arbeit as Speelbaas weer se för den Adolf-Grimme-Pries nomineert. Butendem hett se en Paatschop mit dat Gymnasium „Alexander S. Puschkin“ in Hennigsdorf as Schule ohne Rassismus – Schule mit Courage.

## Filmografie (Utwahl)

## Utteken
Mo Asumang is fiefmol för Filmpriesen vörslahn wesen und hett veer dorvun wunnen:
* 2014: den *[[Öngören-Pries]]* vun’t *[[Filmfestival Törkie/Düütschland]]* för *Die Arier*
* 2014: den *[[Copper Wind Award]]* in de Kategorie *Best Dokumentarfilm – Weltkino* för *Die Arier*
* 2014: den *[[Copper Wind Award]]* in de Kategorie *Weltkino Tokieker-Pries* för *Die Arier*
* 2014: den *[[Magnolia Award]]* in de Kategorie *Best Speelbaas in en Dokumentarfilm* för *Die Arier*

## Weblinks

* offizielle Websteed
* "Deutschland kreiert sich neu.", Eren Güvercin vertellt mit Mo Asumang över Rassismus, Integratschoon un de Sarrazin-Debatte.
John Heard (Schauspeler)

**John Heard** (* 7. März 1945 in Washington D.C.; † 21. Juli 2017 in Palo Alto) weer en US-amerikaansch Schauspeler.

## Leven un Wark
Heard hett 1964 de *Gonzaga College High School* in Washington D.C. afslaten un veer Johr later de *[[Clark University]]* in Worcester, Massachusetts. As Filmschauspeler hett he sien eerste Rull 1975 in dat Feernsehdrama *Valley Forge* speelt. In de Johren dorna hett he vele gröttere Rullen in ünnerscheedliche Filmen speelt as *Head Over Heals* (1979), *Cat People* (1982), *Home Alone* (1990) oder *Edison* (2005). Dorblangen weer he in verschedene Feernsehregen to sehn. Bit hüüt (Stand: Februar 2013) hett Heard an mehr as 140 Film- un Feernsehprodukschonen mitarbeit.

In’t Johr 1979 hett Heard de Schauspelersche Margot Kidder heiraat, vun de he aver noch dat glieke Johr wedder scheedt weer. Later harr he en Eh mit Sharon Heard, mit de tosamen he twee Kinner hett. En wietere Söhn hett he mit de Schauspelersche Melissa Leo, mit de he ok mol en Tiet tosamen weer.

## Filmografie (Utwahl)

## Utteken
Heard is in de Speeltiet 1976/77 mit den *[[Theatre World Award]]* uttekent worrn för sien Rull in *G.R. Point*, en Theaterstück över den Vietnamkrieg vun David Berry.

För sien Film- un Feernsehwark is he bit nu noch nich ehrt worrn, weer aver tweemol nomineert: 1987 för en *[[CableACE Award]]* för sien Rull in de Feernsehminireeg *Tender Is the Night* un 1999 för den *Primetime [[Emmy]]* för sien Rull in de Feernsehreeg *The Sopranos*.

## Borns


## Weblenken
*
John Heard

**John Heard** is de Naam von

* John Heard (* 1938), US-amerikaansch Bassist un Künstler,
* John Heard (1945–2017), US-amerikaansch Schauspeler,
* John Frederick Heard (1907–1976), kanaadsch Astronom,
* John T. Heard (1840–1927), US-amerikaansch Politiker,
* John William Heard (1860–1916), US-amerikaansch Generaal.